KWG ปิด 4 บ.ย่อย ยันไม่กระทบธุรกิจ
KWG แจ้งยกเลิกบริษัทย่อย 4 แห่ง ยืนยันไม่มีผลกระทบต่อการดำเนินงานของบริษัทฯ แต่อย่างใด สอดคล้องกับกลยุทธ์ปิดบริษัทที่ไม่ได้มีการประกอบการและปรับปรุงประสิทธิภาพการดำเนินงานให้ดีขึ้น
KWG แจ้งยกเลิกบริษัทย่อย 4 แห่ง ยันไร้ผลกระทบต่อธุรกิจ สอดคล้องกับกลยุทธ์ปิดบริษัทที่ไม่ได้มีการประกอบการ
20 ต.ค. 2564

บริษัท คิง ไว กรุ๊ป (ประเทศไทย) จำกัด (มหาชน) หรือ KWG  ระบุว่า บริษัทย่อยซึ่งบริษัทฯ ถือหุ้นทั้งหมดจำนวนสี่บริษัทดังต่อไปนี้ซึ่งได้แก่ 1) บริษัท คิง ไว คอนสตรัคชั่น จำกัด 2) บริษัท เคดับบลิวจี เอ็กซ์พลอร์ จำกัด 3) บริษัทคิง ไว มีเดีย จำกัด 4) บริษัท คิง ไว พร็อพเพอร์ตี้ จำกัด ได้ดำเนินการจดทะเบียนเลิกบริษัทกับกรมพัฒนาธุรกิจการค้ากระทรวงพาณิชย์ เมื่อวันที่ 16 มิถุนายน 2564 และการจดทะเบียนเสร็จการชำระบัญชีของทั้งสี่บริษัทย่อยได้แล้วเสร็จเมื่อวันที่19 ตุลาคม 2564 การสิ้นสภาพของบริษัทย่อยทั้งสี่บริษัทดังกล่าวไม่มีผลกระทบต่อการดำเนินงานของบริษัทฯ แต่อย่างใด ทั้งนี้สอดคล้องกับกลยุทธ์ของบริษัทฯ ในการปิดบริษัทที่ไม่ได้มีการประกอบการและปรับปรุงประสิทธิภาพการดำเนินงานให้ดียิ่งขึ้น
 
 
  